Tento dokument predstavuje schválené informácie o lieku Lytgobi a sú v ňom sledované zmeny od predchádzajúcej procedúry, ktorou boli ovplyvnené informácie o lieku (EMEA/H/C/005627/IB/0001).

Viac informácií nájdete na webovej stránke Európskej agentúry pre lieky: https://www.ema.europa.eu/en/medicines/human/EPAR/lytgobi


















PRÍLOHA I

SÚHRN CHARAKTERISTICKÝCH VLASTNOSTÍ LIEKU



▼Tento liek je predmetom ďalšieho monitorovania. To umožní rýchle získanie nových informácií o bezpečnosti. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie. Informácie o tom, ako hlásiť nežiaduce reakcie, nájdete v časti 4.8.




1. 	NÁZOV LIEKU

Lytgobi 4 mg filmom obalené tablety



2. 	KVALITATÍVNE A KVANTITATÍVNE ZLOŽENIE

[bookmark: _Hlk82816848]Každá filmom obalená tableta obsahuje 4 mg futibatinibu.

Pomocná látka so známym účinkom
Každá filmom obalená tableta obsahuje 5,4 mg monohydrátu laktózy.

Úplný zoznam pomocných látok, pozri časť 6.1.


3. 	LIEKOVÁ FORMA

[bookmark: _Hlk82546038]Filmom obalená tableta (tableta).

Okrúhla (6 mm), biela filmom obalená tableta s vyrazeným nápisom „4MG“ na jednej strane a „FBN“ na opačnej strane.


4. 	KLINICKÉ ÚDAJE

4.1 	Terapeutické indikácie

Monoterapia liekom Lytgobi je indikovaná dospelým pacientom na liečbu lokálne pokročilého alebo metastatického cholangiokarcinómu s fúziou alebo zmenou usporiadania receptora 2 fibroblastového rastového faktora (FGFR2) s progresiou po najmenej jednej predchádzajúcej línii systémovej liečby. 

4.2 	Dávkovanie a spôsob podávania

Liečbu liekom Lytgobi má začať lekár so skúsenosťami s diagnostikou a liečbou pacientov s nádormi žlčových ciest. 

Prítomnosť fúzií alebo zmien usporiadania génu FGFR2 sa má pred začatím liečby liekom Lytgobi potvrdiť vhodným diagnostickým testom. 

Dávkovanie
Odporúčaná počiatočná dávka je 20 mg futibatinibu užívaná perorálne jedenkrát denne.

Ak sa užitie dávky futibatinibu oneskorí o viac ako 12 hodín alebo ak po užití dávky dôjde k vracaniu, náhradná dávka sa nemá užiť a v liečbe sa má pokračovať od najbližšej plánovanej dávky. 

[bookmark: _Hlk82812821]V liečbe sa má pokračovať až do progresie ochorenia alebo do neprijateľnej toxicity. 

[bookmark: _Hlk82701098][bookmark: _Hlk121810395][bookmark: _Hlk82549851]U všetkých pacientov sa v rámci liečby hyperfosfatémie odporúčajú obmedzenia stravy, ktoré znižujú príjem fosfátov. Liečba na zníženie hladiny fosfátov sa má začať, keď je hladina fosfátov v sére ≥ 5,5 mg/dl. Ak je hladina fosfátov v sére > 7 mg/dl, dávka futibatinibu sa má upraviť na základe trvania a závažnosti hyperfosfatémie (pozri tabuľku č. 2). Dlhodobá hyperfosfatémia môže spôsobiť mineralizáciu mäkkého tkaniva vrátane kalcifikácie kože, kalcifikácie ciev a kalcifikácie myokardu (pozri časť 4.4). 

Ak sa liečba liekom Lytgobi zastaví alebo hladina fosfátov v sére klesne pod normálny rozsah, liečba na zníženie hladiny fosfátov a diéta sa musia prerušiť. Môže sa prejaviť hypofosfatémia v podobe zmätenosti, záchvatov, fokálnych neurologických nálezov,  srdcového zlyhávania, respiračného zlyhania,  svalovej slabosti, rabdomyolýzy a hemolytickej anémie.

Úprava dávky z dôvodu liekovej interakcie

Súbežné užívanie futibatinibu so silnými inhibítormi CYP3A/P-gp
Je potrebné vyhnúť sa súbežnému podávaniu futibatinibu so silnými inhibítormi CYP3A4/P-gp, ako je itrakonazol (pozri časti 4.4 a 4.5). Ak to nie je možné, na základe starostlivého monitorovania znášanlivosti sa má zvážiť zníženie dávky futibatinibu o jednu veľkosť.

Súbežné užívanie futibatinibu so silnými alebo stredne silnými induktormi CYP3A/P-gp
[bookmark: _Hlk119506393]Je potrebné vyhnúť sa súbežnému podávaniu futibatinibu so silnými alebo stredne silnými induktormi CYP3A4/P-gp, ako je rifampicín (pozri časti 4.4 a 4.5). Ak to nie je možné, na základe starostlivého monitorovania znášanlivosti sa má zvážiť postupné zvýšenie dávky futibatinibu.

Opatrenia pri toxicitách
[bookmark: _Hlk82550113]V rámci opatrení pri toxicitách je potrebné zvážiť úpravy dávok alebo prerušenie užívania dávok. Odporúčané veľkosti znížených dávok sú uvedené v tabuľke č. 1.

Tabuľka č. 1: 	Odporúčané veľkosti znížených dávok futibatinibu
	Dávka
	Veľkosti znížených dávok

	20 mg užívaných perorálne jedenkrát denne 
	Prvá
	Druhá

	
	16 mg užívaných perorálne jedenkrát denne 
	12 mg užívaných perorálne jedenkrát denne 



Ak pacient nedokáže znášať dávku 12 mg futibatinibu jedenkrát denne, liečba sa má natrvalo prerušiť.

Úpravy dávok pri hyperfosfatémii sú uvedené v tabuľke č. 2.

Tabuľka č 2:	 Úpravy dávok pri hyperfosfatémii
		Nežiaduca reakcia



	Úprava dávky futibatinibu

	Hladina fosfátov v sére
≥ 5,5 mg/dl – ≤ 7 mg/dl
	· Začnite liečbu na zníženie hladiny fosfátov a každý týždeň sledujte fosfáty v sére.
· Futibatinib sa má naďalej podávať v aktuálnej dávke.

	Hladina fosfátov v sére
> 7 mg/dl – ≤ 10 mg/dl
	· Začnite/zintenzívnite liečbu na zníženie hladiny fosfátov a každý týždeň sledujte fosfáty v sére A
· Znížte dávku futibatinibu o jednu veľkosť. 
· Ak hladina fosfátov v sére klesne na ≤ 7,0 mg/dl do 2 týždňov po znížení dávky, pokračujte s touto zníženou dávkou.
· Ak hladina fosfátov v sére nie je v priebehu 2 týždňov ≤ 7,0 mg/dl, ďalej znížte dávku futibatinibu o jednu veľkosť. 
· Ak hladina fosfátov v sére nie je v priebehu 2 týždňov po druhom znížení dávky ≤ 7,0 mg/dl, pozastavte podávanie futibatinibu, kým hladina fosfátov v sére nebude ≤ 7,0 mg/dl, a potom pokračujte v užívaní dávky na úrovni pred pozastavením.

	Hladina fosfátov v sére
> 10 mg/dl
	Začnite/zintenzívnite liečbu na zníženie hladiny fosfátov a každý týždeň sledujte fosfáty v sére A
Pozastavte podávanie futibatinibu, kým hladina fosfátov nie je ≤ 7,0 mg/dl, a potom pokračujte v užívaní futibatinibu v dávke zníženej o jednu veľkosť.
Ak hladina fosfátov v sére v priebehu 2 týždňov po 2 zníženiach dávky nie je ≤ 7,0 mg/dl, natrvalo prerušte užívanie futibatinibu. 



Úpravy dávok pri seróznom odlupovaní sietnice sú uvedené v tabuľke č. 3.

Tabuľka č 3:	Úpravy dávok pri seróznom odlupovaní sietnice
	Nežiaduca reakcia
	Úprava dávky futibatinibu

	Asymptomatická 
	· Pokračujte v užívaní futibatinibu v aktuálnej dávke. Má sa vykonávať monitorovanie, ako je opísané v časti 4.4. 

	Stredne závažný pokles zrakovej ostrosti (najlepšia korigovaná zraková ostrosť 20/40 alebo lepšia alebo zhoršenie zraku o ≤ 3 riadky oproti východiskovému stavu) obmedzujúci dôležité každodenné činnosti 
	· Vysaďte futibatinib. Ak sa pri následnom vyšetrení stav zlepší, má sa pokračovať v užívaní futibatinibu v dávke zníženej o jednu veľkosť.
· Ak sa príznaky objavia znovu, ak pretrvávajú alebo ak sa stav pri vyšetrení nezlepší, má sa zvážiť trvalé ukončenie liečby futibatinibom na základe klinického stavu.

	Značný pokles zrakovej ostrosti (najlepšia korigovaná zraková ostrosť horšia ako 20/40 alebo zhoršenie zraku o > 3 riadky oproti východiskovému stavu na 20/200) obmedzujúci každodenné činnosti 
	· Vysaďte futibatinib až do vyriešenia. Ak sa pri následnom vyšetrení stav zlepší, môže sa pokračovať v užívaní futibatinibu v dávke zníženej o 2 veľkosti. 
· Ak sa príznaky objavia znovu, ak pretrvávajú alebo ak sa stav pri vyšetrení nezlepší, má sa zvážiť trvalé ukončenie liečby futibatinibom na základe klinického stavu.

	Zraková ostrosť horšia ako 20/200 v postihnutom oku obmedzujúca každodenné činnosti 
	· Na základe klinického stavu sa má zvážiť trvalé prerušenie liečby futibatinibom.



Úpravy dávok pri ďalších nežiaducich reakciách sú uvedené v tabuľke č. 4.

Tabuľka č. 4: 	Úpravy dávok pri ďalších nežiaducich reakciách
	Ďalšie nežiaduce reakcie
	Stupeň 3a
	· Vysaďte futibatinib, až kým sa toxicita nezníži na stupeň 1 alebo východiskovú hodnotu, potom pokračujte v užívaní futibatinibu:
· – v dávke užívanej pred vysadením v prípade hematologických toxicít, ktoré sa znížili do 1 týždňa,
· – v nasledujúcej nižšej dávke v prípade ostatných nežiaducich reakcií.

	
	Stupeň 4a
	Natrvalo vysaďte futibatinib.


a Závažnosť definovaná podľa spoločných terminologických kritérií pre nežiaduce udalosti ústavu National Cancer Institute (NCI CTCAE, verzia 4.03).

Osobitné skupiny pacientov

Starší pacienti 
[bookmark: _Hlk82519249]U starších pacientov (vo veku ≥ 65 rokov) nie je nutná žiadna špecifická úprava dávky (pozri časť 5.1). 

[bookmark: _Hlk121812004]Porucha funkcie obličiek
U pacientov s miernou a stredne závažnou poruchou funkcie obličiek (klírens kreatinínu [CLcr] 30 – 89 ml/min odhadom podľa Cockcrofta-Gaulta) sa nevyžaduje žiadna úprava dávky. Nie sú k dispozícii žiadne údaje u pacientov so závažnou poruchou funkcie obličiek (CLcr < 30 ml/min) ani u pacientov v konečnom štádiu ochorenia obličiek, ktorí dostávajú prerušovanú hemodialýzu, a preto nie je možné dať žiadne odporúčania na dávkovanie (pozri časť 5.2).

Porucha funkcie pečene 
Pri podávaní futibatinibu pacientom s miernou (trieda A podľa Childa-Pugha), stredne závažnou (trieda B podľa Childa-Pugha) alebo závažnou (trieda C podľa Childa-Pugha) poruchou funkcie pečene sa nevyžaduje žiadna úprava dávky. U pacientov so závažnou poruchou funkcie pečene však nie sú k dispozícii žiadne údaje o bezpečnosti (pozri časť 5.2). 

Pediatrická populácia 
Bezpečnosť a účinnosť futibatinibu u detí mladších ako 18 rokov neboli stanovené. K dispozícii nie sú žiadne údaje.

Spôsob podávania
Liek Lytgobi je určený na perorálne použitie. Tablety sa majú užívať s jedlom alebo bez jedla každý deň približne v rovnakom čase. Tablety sa majú prehltnúť celé, aby sa zabezpečilo podanie celej dávky. 

4.3 	Kontraindikácie

Precitlivenosť na liečivo alebo na ktorúkoľvek z pomocných látok uvedených v časti 6.1. 

4.4 	Osobitné upozornenia a opatrenia pri používaní

Hyperfosfatémia
[bookmark: _Hlk75198874][bookmark: _Hlk82759618][bookmark: _Hlk121810514][bookmark: _Hlk119947258]Hyperfosfatémia je farmakodynamický účinok, ktorý sa očakáva pri podávaní futibatinibu (pozri časť 5.1). Dlhodobá hyperfosfatémia môže spôsobiť mineralizáciu mäkkého tkaniva vrátane kalcifikácie kože, kalcifikácie ciev a kalcifikácie myokardu, anémie, hyperparatyreózy a hypokalcémie, ktorá môže spôsobiť svalové kŕče, predĺženie intervalu QT a arytmie (pozri časť 4.2). 

Odporúčania týkajúce sa opatrení pri hyperfosfatémii zahŕňajú obmedzenie fosfátov v strave, podávanie liečby na zníženie hladiny fosfátov a úpravu dávok v prípade potreby (pozri časť 4.2). 
Liečbu na zníženie hladiny fosfátov užívalo 83,4 % pacientov počas liečby futibatinibom (pozri časť 4.8).

Serózne odlupovanie sietnice 
Futibatinib môže spôsobiť serózne odlupovanie sietnice, ktoré sa môže prejaviť príznakmi, ako sú rozmazané videnie, zrakové zákalčeky alebo fotopsia (pozri časť 4.8). Môže to mať stredne závažný vplyv na schopnosť viesť vozidlá a obsluhovať stroje (pozri časť 4.7).

Oftalmologické vyšetrenie sa má vykonať pred začatím liečby, po 6 týždňoch a kedykoľvek v prípade zrakových príznakov ako núdzové vyšetrenie. Pri reakciách vo forme serózneho odlupovania sietnice je potrebné dodržiavať pokyny týkajúce sa úpravy dávok (pozri časť 4.2). 

Počas vykonávania klinickej štúdie nebolo vykonané žiadne pravidelné monitorovanie vrátane optickej koherentnej tomografie (OCT) na zistenie asymptomatického serózneho odlupovania sietnice, preto výskyt asymptomatického serózneho odlupovania sietnice pri užívaní futibatinibu nie je známy. 

Je potrebné postupovať opatrne u pacientov, ktorí majú klinicky významné zdravotné poruchy oka, ako sú poruchy sietnice, vrátane najmä centrálnej seróznej retinopatie, degenerácie makuly/sietnice, diabetickej retinopatie a odlúpenia sietnice v minulosti.

Suché oko
Futibatinib môže spôsobiť suché oko (pozri časť 4.8). Pacienti majú podľa potreby používať očné demulgens na prevenciu alebo liečbu suchého oka.

Embryo-fetálna toxicita 
[bookmark: _Hlk82718666][bookmark: OLE_LINK1]Na základe mechanizmu účinku a nálezov zo štúdie na zvieratách (pozri časť 5.3) futibatinib môže spôsobiť poškodenie plodu, keď sa podáva gravidnej žene. Gravidné ženy majú byť poučené o možnom riziku pre plod. Ženy vo fertilnom veku a muži s partnerkami vo fertilnom veku majú počas liečby liekom Lytgobi až do najmenej 1 týždňa po dokončení liečby používať účinnú antikoncepciu. Na zabránenie gravidite sa ako druhá forma antikoncepcie majú použiť bariérové metódy (pozri časť 4.6). Tehotenský test sa má vykonať pred začatím liečby, aby sa vylúčila gravidita.

Kombinácia so silnými inhibítormi CYP3A/P-gp
[bookmark: _Hlk119504291]Je potrebné vyhnúť sa súbežnému užívaniu silných inhibítorov CYP3A/P-gp, pretože to môže zvýšiť koncentráciu futibatinibu v plazme (pozri časti 4.2 a 4.5).

Kombinácia so silnými alebo stredne silnými induktormi CYP3A/P-gp
Je potrebné vyhnúť sa súbežnému užívaniu silných alebo stredne silných induktorov CYP3A/P-gp, pretože to môže znížiť koncentráciu futibatinibu v plazme (pozri časti 4.2 a 4.5). 

Laktóza
Liek Lytgobi obsahuje laktózu. Pacienti so zriedkavými dedičnými ťažkosťami, ako sú intolerancia galaktózy, úplná deficiencia laktázy alebo glukózo‑galaktózová malabsorpcia, nesmú užívať tento liek.

Sodík
Tento liek obsahuje menej ako 1 mmol sodíka (23 mg) v jednej tablete, t. j. v podstate zanedbateľné množstvo sodíka. 

4.5 	Liekové a iné interakcie

Vplyv iných liekov na futibatinib 

Inhibítory CYP3A/P-gp 
[bookmark: _Hlk77346619][bookmark: _Hlk207953538][bookmark: _Hlk121812065][bookmark: _Hlk121812601]Súbežné podávanie viacerých dávok 200 mg itrakonazolu, silného inhibítora CYP3A/P-gp, viedlo k zvýšeniu hodnoty Cmax o 51 % a hodnoty AUC o 41 % po jednej perorálnej dávke 20 mg futibatinibu. Súbežné užívanie silných inhibítorov CYP3A/P-gp (napr. klaritromycínu, itrakonazolu) preto môže zvýšiť koncentráciu futibatinibu v plazme a je potrebné sa mu vyhnúť. Ak to nie je možné, má sa zvážiť zníženie dávky futibatinibu o jednu veľkosť na základe pozorovanej znášanlivosti (pozri časti 4.2 a 4.4). 

Induktory CYP3A/P-gp 
[bookmark: _Hlk77346667][bookmark: _Hlk121812681]Súbežné podávanie viacerých dávok 600 mg rifampicínu, silného induktora CYP3A/P-gp, viedlo k zníženiu hodnoty Cmax o 53 % a hodnoty AUC o 64 % po jednej perorálnej dávke 20 mg futibatinibu. Súbežné užívanie silných aalebo stredne silných induktorov CYP3A/P-gp (napr. karbamazepínu, fenytoínu, fenobarbitalu, efavirenzu, rifampicínu) preto môže znížiť koncentráciu futibatinibu v plazme a je potrebné sa mu vyhnúť. Ak to nie je možné, na základe starostlivého monitorovania znášanlivosti sa má zvážiť postupné zvýšenie dávky futibatinibu (pozri časti 4.2 a 4.4). 

Inhibítory P-gp
Súbežné podávanie viacerých dávok 200 mg chinidínu, inhibítora P-gp, viedlo k zvýšeniu hodnôt futibatinibu Cmax o 8 % a AUCinf o 17 % po jednej perorálnej dávke 20 mg futibatinibu. Súbežné podávanie inhibítorov P-gp preto pravdepodobne nebude mať klinicky relevantný účinok na expozíciu futibatinibu.

Inhibítory protónovej pumpy
[bookmark: _Hlk121812722]Pomery geometrických priemerov boli 108 % pre Cmax a 105 % pre AUC futibatinibu pri súbežnom podávaní zdravým účastníkom s lanzoprazolom (inhibítor protónovej pumpy) v porovnaní so samotným futibatinibom. Súbežné podávanie inhibítorainhibítorov protónovej pumpy (lanzoprazolu) neviedlo kupreto pravdepodobne nebude mať klinicky významnej zmene v expozíciirelevantný účinok na expozíciu futibatinibu. 

Účinky futibatinibu na iné lieky 

Účinok futibatinibu na substrát CYP3A
Pomery geometrických priemerov boli 95 % pre Cmax a 91 % pre AUC midazolamu (substrát citlivý na CYP3A) pri súbežnom podávaní zdravým účastníkom s futibatinibom v porovnaní so samotným midazolamom. Súbežné podávanie futibatinibu nemalo žiadnypreto pravdepodobne nebude mať klinicky významný vplyvrelevantný účinok na expozíciu midazolamu. substrátom CYP3A.

Účinok futibatinibu na substráty P-gp
Pomery geometrických priemerov boli 95 % pre Cmax a 100 % pre BCRP
In vitro je futibatinib inhibítoromAUCinf digoxínu (citlivý substrát P-gp) pri jeho súbežnom podávaní s futibatinibom v porovnaní so samotným digoxínom zdravým účastníkom BCRP. Súbežné podávanie futibatinibu so substrátmipreto pravdepodobne nebude mať klinicky relevantný účinok na expozíciu substrátom P-gp (napr. digoxín, dabigatran, kolchicín) alebo BCRP (napr..

Účinok futibatinibu na substráty BCRP
Pomery geometrických priemerov boli 110 % pre Cmax a 113 % pre AUCinf rosuvastatínu) môže zvýšiť ich expozíciu. (citlivý substrát BCRP) pri jeho súbežnom podávaní s futibatinibom v porovnaní so samotným rosuvastatínom zdravým účastníkom. Súbežné podávanie futibatinibu preto pravdepodobne nebude mať klinicky relevantný účinok na expozíciu substrátom BCRP.

Účinok futibatinibu na substráty CYP1A2
Štúdie in vitro ukazujú, že futibatinib má potenciál indukovať CYP1A2. Súbežné podávanie futibatinibu so substrátmi citlivými na CYP1A2 (napr. olanzapín, teofylín) môže znížiť ich expozíciu, a preto môže ovplyvniť ich aktivitu. 

Hormonálna antikoncepcia
V súčasnosti nie je známe, či futibatinib môže znížiť účinnosť systémovo pôsobiacej hormonálnej antikoncepcie. Preto majú ženy užívajúce systémovo pôsobiacu hormonálnu antikoncepciu počas liečby liekom Lytgobi a najmenej 1 týždeň po poslednej dávke používať aj bariérovú metódu (pozri časť 4.6).

4.6 	Fertilita, gravidita a laktácia

Ženy vo fertilnom veku/antikoncepcia u mužov a žien
Ženy vo fertilnom veku a muži s partnerkami vo fertilnom veku majú počas liečby liekom Lytgobi a najmenej 1 týždeň po dokončení liečby používať účinnú metódu antikoncepcie. Keďže účinok futibatinibu na metabolizmus a účinnosť antikoncepcie sa neskúmal, majú sa používať bariérové metódy ako druhá forma antikoncepcie, aby sa zabránilo gravidite.

Gravidita 
[bookmark: _Hlk82718710]Nie sú k dispozícii údaje o použití futibatinibu u gravidných žien. Štúdie na zvieratách preukázali embryo-fetálnu toxicitu (pozri časť 5.3). Liek Lytgobi sa nemá užívať počas gravidity, pokiaľ potenciálny prínos pre ženy neodôvodňuje potenciálne riziko pre plod. 

Dojčenie 
Nie je známe, či sa futibatinib alebo jeho metabolity vylučujú do ľudského mlieka. Riziko u dojčených novorodencov/dojčiat nemôže byť vylúčené. Laktácia má byť počas liečby liekom Lytgobi a v priebehu 1 týždňa po poslednej dávke ukončená. 

Fertilita 
K dispozícii nie sú žiadne údaje o účinku futibatinibu na fertilitu u ľudí. Neboli vykonané štúdie futibatinibu zamerané na fertilitu u zvierat (pozri časť 5.3). Na základe farmakológie futibatinibu nemožno vylúčiť narušenie mužskej a ženskej fertility.

4.7 	Ovplyvnenie schopnosti viesť vozidlá a obsluhovať stroje

Futibatinib má mierny vplyv na schopnosť viesť vozidlá a obsluhovať stroje. Pacientov je potrebné poučiť, aby boli opatrní pri vedení vozidiel alebo obsluhe strojov v prípade, že sa u nich počas liečby liekom Lytgobi vyskytne únava alebo poruchy zraku (pozri časť 4.4).

4.8 	Nežiaduce účinky

Súhrn profilu bezpečnosti 
[bookmark: _Hlk82814386]Najčastejšie (≥ 20 %) nežiaduce reakcie boli hyperfosfatémia (89,7 %), poruchy nechtov (44,1 %), zápcha (37,2 %), alopécia (35,2 %), hnačka (33,8 %), sucho v ústach (31,0 %), únava (31,0 %), nevoľnosť (28,3 %), suchá koža (27,6 %), zvýšená hladina AST (26,9 %), bolesť brucha (24,8 %), stomatitída (24,8 %), vracanie (23,4 %), syndróm palmárno-plantárnej erytrodyzestézie (22,8 %), artralgia (21,4 %) a znížená chuť do jedla (20,0 %).

[bookmark: _Hlk99616322]Najčastejšie závažné nežiaduce reakcie boli črevná obštrukcia (1,4 %) a migréna (1,4 %). 

Trvalé prerušenie liečby z dôvodu nežiaducich reakcií bolo hlásené u 7,6 % pacientov. Najčastejšou nežiaducou reakciou, ktorá viedla k prerušeniu liečby, bola stomatitída (1,4 %). Všetky ostatné nežiaduce reakcie mali len jeden výskyt.

Súhrn nežiaducich reakcií v tabuľke 
V tabuľke č. 5 sú zhrnuté nežiaduce reakcie, ktoré sa vyskytli u 145 pacientov liečených v indikovanej populácii štúdie TAS-120-101. Medián trvania expozície futibatinibu bol 8,87 mesiaca (min.: 0,5; max.: 31,7). Nežiaduce reakcie sú uvedené podľa triedy orgánových systémov (SOC) MedDRA. Kategórie frekvencie sú definované ako veľmi časté (≥ 1/10) a časté (≥ 1/100 až < 1/10). V rámci jednotlivých skupín frekvencií sú nežiaduce reakcie usporiadané v poradí klesajúcej závažnosti.

Tabuľka č. 5: Nežiaduce reakcie pozorované v indikovanej populácii štúdie TAS-120-101 (N = 145) – frekvencia hlásená podľa výskytu udalostí, ktoré sa objavili počas liečby
	Trieda orgánových systémov
	Frekvencia
	Nežiaduce reakcie

	Poruchy metabolizmu a výživy
	Veľmi časté
	Hyperfosfatémia
Znížená chuť do jedla 
Hyponatrémia
Hypofosfatémia

	Poruchy nervového systému
	Veľmi časté
	Dysgeúzia

	
	Časté
	Migréna

	Poruchy oka
	Veľmi časté
	Suché oko

	
	Časté 
	Serózne odlupovanie sietnicea

	Poruchy gastrointestinálneho traktu
	Veľmi časté
	Stomatitída
Hnačka
Nevoľnosť 
Zápcha
Sucho v ústach
Vracanie
Bolesť brucha

	
	Časté
	Črevné obštrukcie

	Poruchy kože a podkožného tkaniva
	Veľmi časté
	Syndróm palmárno-plantárnej erytrodyzestézie 
Poruchy nechtovb
Suchá koža
Alopécia

	Poruchy kostrovej a svalovej sústavy a spojivového tkaniva
	Veľmi časté
	Myalgia
Artralgia

	Celkové poruchy a reakcie v mieste podania
	Veľmi časté
	Únava 

	Laboratórne a funkčné vyšetrenia
	Veľmi časté
	Zvýšené hodnoty pečeňových transamináz


a Zahŕňa serózne odlupovanie sietnice, odlupovanie sietnicového pigmentovaného epitelu, subretinálnu tekutinu, chorioretinopatiu, makulárny edém a makulopatiu. Pozrite si časť „Serózne odlupovanie sietnice“ nižšie.
b Zahŕňa toxicitu nechtov, citlivosť nechtových lôžok, poruchu nechtov, zmenu sfarbenia nechtov, dystrofiu nechtov, hypertrofiu nechtov, infekciu nechtov, pigmentáciu nechtov, onychalgiu, onychoklazu, onycholýzu, onychomadézu, onychomykózu a paronychiu.

Opis vybraných nežiaducich reakcií

Hyperfosfatémia 
Hyperfosfatémia bola hlásená u 89,7 % pacientov liečených futibatinibom a u 27,6 % pacientov sa vyskytli udalosti 3. stupňa definované ako hladina fosfátu v sére > 7 mg/dl a ≤ 10 mg/dl bez ohľadu na klinické príznaky. Medián času do nástupu hyperfosfatémie akéhokoľvek stupňa bol 6 dní (rozsah: 3 až 117 dní). 

[bookmark: _Hlk121810581]Žiadna z reakcií nebola 4. ani 5. stupňa závažnosti, závažná ani neviedla k prerušeniu liečby futibatinibom. K prerušeniu užívania dávky došlo u 18,6 % pacientov a k zníženiu dávky u 17,9 % pacientov. Hyperfosfatémia bola zvládnuteľná obmedzením fosfátov v strave a/alebo podávaním liečby na zníženie hladiny fosfátov a/alebo úpravou dávky.

Odporúčania týkajúce sa opatrení pri hyperfosfatémii sú uvedené v častiach 4.2 a 4.4. 

Serózne odlupovanie sietnice 
Serózne odlupovanie sietnice sa vyskytlo u 6,2 % pacientov liečených futibatinibom. Všetky reakcie boli 1. alebo 2. stupňa závažnosti. K prerušeniu užívania dávky došlo u 2,1 % pacientov a k zníženiu dávky u 2,1 % pacientov. Žiadna z reakcií neviedla k prerušeniu liečby futibatinibom. Serózne odlupovanie sietnice bolo vo všeobecnosti zvládnuteľné.

Odporúčania týkajúce sa opatrení pri seróznom odlupovaní sietnice sú uvedené v častiach 4.2 a 4.4. 

Hlásenie podozrení na nežiaduce reakcie 
Hlásenie podozrení na nežiaduce reakcie po registrácii lieku je dôležité. Umožňuje priebežné monitorovanie pomeru prínosu a rizika lieku. Od zdravotníckych pracovníkov sa vyžaduje, aby hlásili akékoľvek podozrenia na nežiaduce reakcie na národné centrum hlásenia uvedené v Prílohe V.

4.9 	Predávkovanie

[bookmark: _Hlk82519190][bookmark: _Hlk82519845][bookmark: _Hlk82621641]Nie sú k dispozícii žiadne informácie o predávkovaní futibatinibom.


5. 	FARMAKOLOGICKÉ VLASTNOSTI

5.1 	Farmakodynamické vlastnosti

Farmakoterapeutická skupina: antineoplastiká, inhibítory proteínkinázy, ATC kód: L01 EN04

Mechanizmus účinku
Konštitutívna signalizácia receptorov fibroblastového rastového faktora (FGFR) môže podporiť proliferáciu a prežívanie malígnych buniek. Futibatinib je inhibítor tyrozínkinázy, ktorý nevratne inhibuje FGFR 1, 2, 3 a 4 prostredníctvom kovalentnej väzby. Futibatinib vykazoval in vitro inhibičnú aktivitu proti mutáciám rezistencie na FGFR2 (N550H, V565I, E566G, K660M).

Farmakodynamické účinky 

Hladina fosfátov v sére 
Futibatinib zvýšil hladinu fosfátov v sére v dôsledku inhibície FGFR. Na liečbu hyperfosfatémie sa odporúča liečba na zníženie hladiny fosfátov a úpravy dávok. Pozrite si časti 4.2, 4.4 a 4.8. 

Klinická účinnosť a bezpečnosť 
TAS-120-101 je multicentrická, nezaslepená štúdia s jedným ramenom na vyhodnotenie účinnosti a bezpečnosti futibatinibu u predtým liečených pacientov s neresekovateľným lokálne pokročilým alebo metastatickým intrahepatickým cholangiokarcinómom. Pacienti s predchádzajúcou liečbou zameranou na FGFR boli vylúčení. Populácia na hodnotenie účinnosti pozostáva zo 103 pacientov, u ktorých došlo k progresii počas najmenej 1 predchádzajúcej chemoterapie na báze gemcitabínu a platiny alebo po nej a ktorí mali fúziu (77,7 %) alebo zmenu usporiadania (22,3 %) FGFR2 stanovenú testami vykonanými v centrálnych alebo miestnych laboratóriách.

Pacienti dostávali futibatinib perorálne jedenkrát denne v dávke 20 mg až do progresie ochorenia alebo do neprijateľnej toxicity. Primárnou mierou výsledkov účinnosti bola miera objektívnej odpovede (ORR) stanovená nezávislým kontrolným výborom (IRC) podľa kritérií RECIST v. 1.1 s dĺžkou trvania odpovede (DoR) ako kľúčovým sekundárnym ukazovateľom. 

Medián veku bol 58 rokov (rozsah: 22 až 79 rokov), 22,3 % účastníkov bolo vo veku ≥ 65 rokov, 56,3 % bolo žien , 49,5 % bolo belochov. Všetci (100 %) pacienti mali východiskové skóre výkonnosti podľa ECOG (Eastern Cooperative Oncology Group) 0 (46,6 %) alebo 1 (53,4 %). Všetci pacienti absolvovali najmenej 1 predchádzajúcu líniu systémovej liečby, 30,1 % absolvovalo 2 predchádzajúce línie liečby a 23,3 % absolvovalo najmenej 3 predchádzajúce línie liečby. Všetci pacienti užívali v minulosti liečbu na báze platiny vrátane 91 % s liečbou gemcitabínom/cisplatinou v minulosti.

Výsledky účinnosti sú zhrnuté v tabuľke č. 6. Medián dĺžky času po odpoveď bol 2,5 mesiaca (rozsah 0,7 – 7,4 mesiaca). 

Tabuľka č 6: 	Výsledky účinnosti
	
	Populácia hodnotiteľná z hľadiska účinnosti
(N = 103)

	ORR (95 % IS)a
	42 % (32; 52)

	Čiastočná odpoveď (N)
	42 % (43)

	Medián dĺžky trvania odpovede (mesiace) (95 % IS)b
	9,7 (7,6; 17,1)

	Odhady dĺžky trvania odpovede podľa Kaplana-Meiera (95 % IS)
	

	3 mesiace
	100 (100; 100)

	6 mesiacov
	85,1 (69,8; 93,1)

	9 mesiacov 
	52,8 (34,2; 68,3)

	12 mesiacov
	37,0 (18,4; 55,7)


ORR = úplná odpoveď + čiastočná odpoveď 
IS = interval spoľahlivosti
Poznámka: Údaje poskytla IRC podľa RECIST v. 1.1 a úplné a čiastočné odpovede sú potvrdené.
a95 % IS sa vypočítal pomocou Clopperovej-Pearsonovej metódy.
b95 % IS bol vytvorený na základe logaritmickej transformácie IS pre funkciu prežitia.

Okrem tu uvedenej primárnej analýzy bola vykonaná aj predbežná analýza bez plánov ukončiť klinické skúšanie. Výsledky z obidvoch analýz boli konzistentné. Primárna analýza pre DoR zahŕňala cenzurovanie pre novú protinádorovú liečbu, progresívne ochorenie alebo smrť po dvoch alebo viacerých chýbajúcich hodnoteniach nádoru alebo najneskôr 21 dní po vysadení liečby. 

Starší pacienti 
V klinickej štúdii futibatinibu bolo 22,3 % pacientov vo veku 65 rokov a starších. Pri porovnaní týchto pacientov s pacientmi vo veku < 65 rokov sa nezistil žiadny rozdiel v účinnosti. 

Pediatrická populácia 
Európska agentúra pre lieky udelila výnimku z povinnosti predložiť výsledky štúdií s liekom Lytgobi vo všetkých podskupinách pediatrickej populácie s liečbou cholangiokarcinómu. Informácie o použití v pediatrickej populácii, pozri časť 4.2. 

Registrovanie s tzv. podmienkou
Tento liek bol registrovaný s tzv. podmienkou. To znamená, že sa očakávajú ďalšie údaje o tomto lieku. Európska agentúra pre lieky najmenej raz ročne posúdi nové informácie o tomto lieku a tento súhrn charakteristických vlastností lieku bude podľa potreby aktualizovať.

5.2 	Farmakokinetické vlastnosti

Farmakokinetika futibatinibu sa hodnotila u pacientov s pokročilým karcinómom pri podávaní dávky 20 mg jedenkrát denne, pokiaľ nie je uvedené inak. 

Futibatinib vykazuje lineárnu farmakokinetiku v rozsahu dávok od 4 do 24 mg. Ustálený stav sa dosiahol po prvej dávke s geometrickým priemerom pomeru akumulácie 1,03. Geometrický priemer hodnoty AUCss v ustálenom stave bol 790 ng·h/ml (44,7 % gCV) a hodnoty Cmax,ss 144 ng/ml (50,3 % gCV) pri odporúčanej dávke 20 mg jedenkrát denne. 

Absorpcia 
Medián času po dosiahnutie maximálnej koncentrácie v plazme (tmax) bol 2 hodiny (rozsah: 1,2 až 22,8). 

Neboli pozorované žiadne klinicky významné rozdiely vo farmakokinetike futibatinibu po podaní jedla s vysokým obsahom tuku a kalórií (900 kalórií až 1 000 kalórií, pričom približne 50 % celkového kalorického obsahu v jedle bolo z tuku) zdravým účastníkom. 

Distribúcia 
Futibatinib sa približne z 95 % viaže na proteíny ľudskej plazmy, najmä na albumín a α1-kyslý glykoproteín. Odhadovaný zjavný distribučný objem bol 66,1 l (17,5 %).

Biotransformácia 
Futibatinib sa prevažne metabolizuje prostredníctvom CYP3A (40 – 50 %), ako aj konjugáciou s glutatiónom (50 – 60 %) in vitro. Po perorálnom podaní jednej 20 mg rádioaktívne značenej dávky futibatinibu zdravým dospelým mužom bol hlavnou zložkou v plazme súvisiacou s liekom nezmenený futibatinib (59,19 % celkovej rádioaktivity vzorky) v štúdii hmotnostnej bilancie [14C] u zdravých dospelých mužov, po ktorom nasledoval jeden neaktívny metabolit, konjugát cysteínylglycínu TAS-06-22952 (> 10 % dávky). 

Eliminácia 
Priemerný polčas eliminácie (t1/2) futibatinibu bol 2,94 (26,5 % CV) hodiny a geometrický priemer zjavného klírensu (CL/F) bol 19,8 l/h (23,0 %).

Vylučovanie 
Po jednej perorálnej dávke 20 mg rádioaktívne značeného futibatinibu zdravým dospelým mužom sa približne 64 % dávky vylúčilo v stolici a 6 % v moči. Vylučovanie futibatinibu v moči aj stolici v nezmenenej forme bolo zanedbateľné.

Liekové interakcie 

Účinok futibatinibu na enzýmy CYP
Štúdie in vitro ukazujú, že futibatinib neinhibuje CYP1A2, CYP2B6, CYP2C8, CYP2C9, CYP2C19, CYP2D6 ani CYP3A a neindukuje CYP2B6 ani CYP3A4 v klinicky relevantných koncentráciách.

Účinok futibatinibu na transportéry liekov
[bookmark: _Hlk121813024]Štúdie in vitro ukázali, že futibatinib inhiboval P-gp a BCRP, ale neinhiboval OAT1, OAT3, OCT2, OATP1B1, OATP1B3, MATE1 ani MATE2K v klinicky relevantných koncentráciách. Futibatinib je substrátom P-gp a BCRP in vitro. Neočakáva sa, že by inhibícia BCRP viedla ku klinicky relevantným zmenám v expozícii futibatinibu. Inhibícia P-gp neviedla ku klinicky relevantnému účinku na expozíciu futibatinibu in vivo (pozri časť 4.5).

Osobitné skupiny pacientov
Neboli pozorované žiadne klinicky významné rozdiely v systémovej expozícii (menej ako 25 % rozdiel v AUC) futibatinibu na základe veku (18 – 82 rokov), pohlavia, rasy/etnickej príslušnosti, telesnej hmotnosti (36 – 152 kg), miernej až stredne závažnej poruchy funkcie obličiek alebo poruchy funkcie pečene. Účinok závažnej poruchy funkcie obličiek a obličkovej dialýzy pri konečnom štádiu ochorenia obličiek na expozíciu futibatinibu nie je známy (pozri časť 4.2).

Porucha funkcie pečene
V porovnaní s účastníkmi s normálnou funkciou pečene bola systémová expozícia po jednej dávke futibatinibu podobná u účastníkov s miernou (trieda A podľa Childa-Pugha), stredne závažnou (trieda B podľa Childa-Pugha) alebo závažnou (trieda C podľa Childa-Pugha) poruchou funkcie pečene (pozri časť 4.2).

Vzťahy expozície a účinnosti
Zvýšenie hladín fosfátov v krvi v závislosti od dávky sa pozorovalo po užívaní dávok v rozsahu 4 mg až 24 mg futibatinibu jedenkrát denne.

Neboli pozorované žiadne štatisticky významné vzťahy expozície a účinnosti pre ORR v rámci rozsahu expozície vzniknutého pri dávkovacej schéme 20 mg futibatinibu jedenkrát denne.

5.3 	Predklinické údaje o bezpečnosti

Toxicita po opakovanej dávke 
Hlavné toxikologické nálezy po opakovanom podávaní dávky futibatinibu potkanom aj psom súviseli s farmakologickou aktivitou futibatinibu ako nevratného inhibítora FGFR, a to vrátane zvýšenej hladiny anorganického fosforu a vápnika v plazme, ektopickej mineralizácie v rôznych orgánoch a tkanivách a lézií v kostiach/chrupke pri expozíciách futibatinibu nižších ako expozícia u ľudí pri klinickej dávke 20 mg. Lézie rohovky sa zistili iba u potkanov. Tieto účinky boli reverzibilné s výnimkou ektopickej mineralizácie.

Genotoxicita
[bookmark: _Hlk77276028]Futibatinib nebol mutagénny in vitro v teste bakteriálnej reverznej mutácie (Ames). Bol pozitívny v teste chromozómovej aberácie in vitro v kultivovaných pľúcnych bunkách čínskeho škrečka (CHL/IU), ale negatívny v mikrojadrovom teste kostnej drene potkanov a nevyvolával poškodenie DNA v kométovom teste u potkanov. Preto je futibatinib celkovo negenotoxický. 

Karcinogenita 
Neuskutočnili sa štúdie futibatinibu zamerané na karcinogenitu. 

Porucha fertility 
[bookmark: _Hlk82716311]Neuskutočnili sa špecializované štúdie futibatinibu zamerané na fertilitu. V štúdiách zameraných na toxicitu pri opakovanej dávke perorálne podávanie futibatinibu neviedlo k nálezom súvisiacim s dávkou, ktoré by mohli viesť k narušeniu fertility samčích alebo samičích reprodukčných orgánov. 

Vývinová toxicita 
Perorálne podávanie futibatinibu gravidným potkanom počas obdobia organogenézy malo za následok 100 % stratu po implantácii pri dávke 10 mg/kg denne (približne 3,15-násobok expozície u ľudí podľa AUC pri odporúčanej klinickej dávke). Pri dávke 0,5 mg/kg denne (približne 0,15-násobok expozície u ľudí podľa AUC pri odporúčanej klinickej dávke) sa pozorovalo zníženie priemernej telesnej hmotnosti plodu a zvýšenie kostrových a viscerálnych malformácií plodu vrátane závažných variácií krvných ciev.



6. 	FARMACEUTICKÉ INFORMÁCIE

6.1 	Zoznam pomocných látok

Jadro tablety
manitol (E421)
kukuričný škrob
monohydrát laktózy
laurylsíran sodný
mikrokryštalická celulóza
krospovidón
hydroxypropylcelulóza (E463)
stearát horečnatý

Filmový obal
hypromelóza (E464)
makrogoly
oxid titaničitý (E171)

Leštiaca látka
stearát horečnatý

6.2 	Inkompatibility

Neaplikovateľné.

6.3 	Čas použiteľnosti

4 roky. 

6.4 	Špeciálne upozornenia na uchovávanie

Tento liek nevyžaduje žiadne zvláštne podmienky na uchovávanie.

6.5 	Druh obalu a obsah balenia 

Blistre laminované PVC/PCTFE s hliníkovým fóliovým podkladom s jednou tabletou v jednej dutine. Každý blister obsahuje 7-dňovú zásobu filmom obalených tabliet uzavretú v skladacom kartónovom puzdre v nasledujúcich troch dávkových baleniach: 

· Denná dávka 20 mg: každé puzdro obsahuje 35 tabliet (5 tabliet jedenkrát denne). 
· Denná dávka 16 mg: každé puzdro obsahuje 28 tabliet (4 tablety jedenkrát denne). 
· Denná dávka 12 mg: každé puzdro obsahuje 21 tabliet (3 tablety jedenkrát denne). 

Na trh nemusia byť uvedené všetky veľkosti balenia.

6.6 	Špeciálne opatrenia na likvidáciu 

Žiadne zvláštne požiadavky na likvidáciu.


7. 	DRŽITEĽ ROZHODNUTIA O REGISTRÁCII

[bookmark: _Hlk83916042]Taiho Pharma Netherlands B.V.
Barbara Strozzilaan 201
1083HN Amsterdam
Holandsko


8. 	REGISTRAČNÉ ČÍSLO (ČÍSLA)

Lytgobi 4 mg tablety
EU/1/23/1741/001
EU/1/23/1741/002
EU/1/23/1741/003


9. 	DÁTUM PRVEJ REGISTRÁCIE/PREDĹŽENIA REGISTRÁCIE

Dátum prvej registrácie: 4. júla 2023
Dátum posledného predĺženia registrácie: 2. júna 2025


10. 	DÁTUM REVÍZIE TEXTU

Podrobné informácie o tomto lieku sú dostupné na internetovej stránke Európskej agentúry pre lieky http://www.ema.europa.eu.

























PRÍLOHA II

A. VÝROBCA (VÝROBCOVIA) ZODPOVEDNÝ (ZODPOVEDNÍ) ZA UVOĽNENIE ŠARŽE

B. PODMIENKY ALEBO OBMEDZENIA TÝKAJÚCE SA VÝDAJA A POUŽITIA

C. ĎALŠIE PODMIENKY A POŽIADAVKY REGISTRÁCIE

D. PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU

E. OSOBITNÉ POŽIADAVKY NA SPLNENIE POSTREGISTRAČNÝCH OPATRENÍ PRI REGISTRÁCII S PODMIENKOU


A.	VÝROBCA ZODPOVEDNÝ ZA UVOĽNENIE ŠARŽE

Názov a adresa výrobcu zodpovedného za uvoľnenie šarže

PCI Pharma Services (Millmount Healthcare Limited)
Block 7, City North Business Campus
Stamullen, Co. Meath, K32 YD60
Írsko


[bookmark: OLE_LINK2]B.	PODMIENKY ALEBO OBMEDZENIA TÝKAJÚCE SA VÝDAJA A POUŽITIA 

Výdaj lieku je viazaný na lekársky predpis s obmedzením predpisovania (pozri Prílohu I: Súhrn charakteristických vlastností lieku, časť 4.2).


C. 	ĎALŠIE PODMIENKY A POŽIADAVKY REGISTRÁCIE

· Periodicky aktualizované správy o bezpečnosti (Periodic safety update reports, PSUR)

Požiadavky na predloženie PSUR tohto lieku sú stanovené v zozname referenčných dátumov Únie (zoznam EURD) v súlade s článkom 107c ods. 7 smernice 2001/83/ES a všetkých následných aktualizácií uverejnených na európskom internetovom portáli pre lieky.

Držiteľ rozhodnutia o registrácii predloží prvú PSUR tohto lieku do 6 mesiacov od registrácie. 


D.	PODMIENKY ALEBO OBMEDZENIA TÝKAJÚCE SA BEZPEČNÉHO A ÚČINNÉHO POUŽÍVANIA LIEKU 

· Plán riadenia rizík (RMP)

Držiteľ rozhodnutia o registrácii vykoná požadované činnosti a zásahy v rámci dohľadu nad liekmi, ktoré sú podrobne opísané v odsúhlasenom RMP predloženom v module 1.8.2 registračnej dokumentácie a vo všetkých ďalších odsúhlasených aktualizáciách RMP.

Aktualizovaný RMP je potrebné predložiť:
· na žiadosť Európskej agentúry pre lieky,
· vždy v prípade zmeny systému riadenia rizík, predovšetkým v dôsledku získania nových informácií, ktoré môžu viesť k výraznej zmene pomeru prínosu a rizika, alebo v dôsledku dosiahnutia dôležitého medzníka (v rámci dohľadu nad liekmi alebo minimalizácie rizika).


E.	OSOBITNÉ POŽIADAVKY NA SPLNENIE POSTREGISTRAČNÝCH OPATRENÍ PRI REGISTRÁCII S PODMIENKOU

Táto registrácia bola schválená s podmienkou, a preto má podľa článku 14-a ods. 4 nariadenia (ES) 726/2004 držiteľ rozhodnutia o registrácii do určeného termínu vykonať nasledujúce opatrenia:


	Popis
	Termín vykonania

	S cieľom potvrdiť účinnosť a bezpečnosť futibatinibu u dospelých pacientov s lokálne pokročilým alebo metastatickým cholangiokarcinómom s fúziami alebo zmenami usporiadania FGFR2, u ktorých došlo k progresii po najmenej jednej predchádzajúcej línii systémovej liečby, má držiteľ rozhodnutia o registrácii predložiť výsledky štúdie fázy 2 s futibatinibom FOENIX-CCA4 (TAS-120-205) s počiatočnou dávkou 20 mg jedenkrát denne (rameno A) a 16 mg jedenkrát denne (rameno B) u týchto pacientov. 
	Október 2027




























PRÍLOHA III

OZNAČENIE OBALU A PÍSOMNÁ INFORMÁCIA PRE POUŽÍVATEĽA

























A. OZNAČENIE OBALU


ÚDAJE, KTORÉ MAJÚ BYŤ UVEDENÉ NA VONKAJŠOM OBALE 

KARTÓNOVÉ PUZDRO NA BLISTER


1.	NÁZOV LIEKU

Lytgobi 4 mg filmom obalené tablety
futibatinib


2.	LIEČIVO (LIEČIVÁ)

Každá filmom obalená tableta obsahuje 4 mg futibatinibu. 


3.	ZOZNAM POMOCNÝCH LÁTOK

Obsahuje laktózu. Ďalšie informácie nájdete v písomnej informácii pre používateľa.


4.	LIEKOVÁ FORMA A OBSAH

21 tabliet
28 tabliet
35 tabliet


5.	SPÔSOB A CESTA (CESTY) PODÁVANIA

Pred použitím si prečítajte písomnú informáciu pre používateľa.
Perorálne použitie

Denná dávka 12 mg
Denná dávka 16 mg
Denná dávka 20 mg

Užívajte tri tablety jedenkrát denne
Užívajte štyri tablety jedenkrát denne
Užívajte päť tabliet jedenkrát denne

1. deň
2. deň
3. deň
4. deň
5. deň
6. deň
7. deň

Tabletu pretlačte na druhú strany.


6.	ŠPECIÁLNE UPOZORNENIE, ŽE LIEK SA MUSÍ UCHOVÁVAŤ MIMO DOHĽADU A DOSAHU DETÍ

Uchovávajte mimo dohľadu a dosahu detí.


7.	INÉ ŠPECIÁLNE UPOZORNENIE (UPOZORNENIA), AK JE TO POTREBNÉ


8.	DÁTUM EXSPIRÁCIE

EXP


9.	ŠPECIÁLNE PODMIENKY NA UCHOVÁVANIE



10.	ŠPECIÁLNE UPOZORNENIA NA LIKVIDÁCIU NEPOUŽITÝCH LIEKOV ALEBO ODPADOV Z NICH VZNIKNUTÝCH, AK JE TO VHODNÉ


11.	NÁZOV A ADRESA DRŽITEĽA ROZHODNUTIA O REGISTRÁCII

Taiho Pharma Netherlands B.V.
Barbara Strozzilaan 201
1083HN Amsterdam
Holandsko


12.	REGISTRAČNÉ ČÍSLO (ČÍSLA) 

EU/1/23/1741/001		21 tabliet
EU/1/23/1741/002		28 tabliet
EU/1/23/1741/003		35 tabliet


13.	ČÍSLO VÝROBNEJ ŠARŽE

Č. šarže


14.	ZATRIEDENIE LIEKU PODĽA SPÔSOBU VÝDAJA


15.	POKYNY NA POUŽITIE


16.	INFORMÁCIE V BRAILLOVOM PÍSME

Lytgobi 4 mg


17.	ŠPECIFICKÝ IDENTIFIKÁTOR – DVOJROZMERNÝ ČIAROVÝ KÓD

Dvojrozmerný čiarový kód so špecifickým identifikátorom.


18.	ŠPECIFICKÝ IDENTIFIKÁTOR – ÚDAJE ČITATEĽNÉ ĽUDSKÝM OKOM

PC
SN 
NN 





MINIMÁLNE ÚDAJE, KTORÉ MAJÚ BYŤ UVEDENÉ NA BLISTROCH ALEBO STRIPOCH

BLISTER 


1.	NÁZOV LIEKU

Lytgobi 4 mg 
futibatinib


2.	NÁZOV DRŽITEĽA ROZHODNUTIA o REGISTRÁCII



3.	DÁTUM EXSPIRÁCIE

EXP


4.	ČÍSLO VÝROBNEJ ŠARŽE

Č. šarže


5.	INÉ



























B. PÍSOMNÁ INFORMÁCIA PRE POUŽÍVATEĽA


Písomná informácia pre používateľa

Lytgobi 4 mg filmom obalené tablety
futibatinib

▼Tento liek je predmetom ďalšieho monitorovania. To umožní rýchle získanie nových informácií o bezpečnosti. Môžete prispieť tým, že nahlásite akékoľvek vedľajšie účinky, ak sa u vás vyskytnú. Informácie o tom, ako hlásiť vedľajšie účinky, nájdete na konci časti 4.

Pozorne si prečítajte celú písomnú informáciu predtým, ako začnete užívať tento liek, pretože obsahuje pre vás dôležité informácie.
· Túto písomnú informáciu si uschovajte. Možno bude potrebné, aby ste si ju znovu prečítali. 
· Ak máte akékoľvek ďalšie otázky, obráťte sa na svojho lekára alebo lekárnika.
· Tento liek bol predpísaný iba vám. Nedávajte ho nikomu inému. Môže mu uškodiť, dokonca aj vtedy, ak má rovnaké prejavy ochorenia ako vy. 
· Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

V tejto písomnej informácii sa dozviete

1.	Čo je liek Lytgobi a na čo sa používa 
2.	Čo potrebujete vedieť predtým, ako užijete liek Lytgobi
3.	Ako užívať liek Lytgobi
4.	Možné vedľajšie účinky 
5.	Ako uchovávať liek Lytgobi
6.	Obsah balenia a ďalšie informácie


1.	Čo je liek Lytgobi a na čo sa používa

Liek Lytgobi obsahuje liečivo futibatinib, ktoré patrí do skupiny liekov na rakovinu nazývaných inhibítory tyrozínkinázy. Blokuje činnosť bielkovín v bunke nazývaných receptory fibroblastového rastového faktora (FGFR), ktoré pomáhajú regulovať rast buniek. Rakovinové bunky môžu mať nezvyčajnú formu tejto bielkoviny. Blokovaním FGFR môže futibatinib zabrániť rastu takýchto rakovinových buniek.

Liek Lytgobi sa používa samostatne (monoterapia) na liečbu dospelých s rakovinou žlčovodu (známou aj ako cholangiokarcinóm), ktorá sa rozšírila alebo nemôže byť odstránená chirurgickým zákrokom u pacientov, ktorí už predtým boli liečení a ktorých nádor má určitý typ nezvyčajného „FGFR“.


2.	Čo potrebujete vedieť predtým, ako užijete liek Lytgobi

Neužívajte liek Lytgobi, ak ste alergický na futibatinib alebo na ktorúkoľvek z ďalších zložiek tohto lieku (uvedených v časti 6).

Upozornenia a opatrenia 
Predtým, ako začnete užívať liek Lytgobi, obráťte sa na svojho lekára alebo lekárnika, ak:
· vám bolo povedané, že podľa výsledkov krvných testov máte vysoké hladiny fosfátov v krvi (stav známy ako hyperfosfatémia),
· máte problémy so zrakom alebo očami, napríklad so sietnicou (vrstvy nervového tkaniva v zadnej časti oka citlivé na svetlo).

Odporúčajú sa očné vyšetrenia:
· pred začatím liečby liekom Lytgobi,
· po 6 týždňoch alebo kedykoľvek, keď sa vyskytnú akékoľvek problémy so zrakom alebo očami. 

Liek Lytgobi môže spôsobiť serózne odlupovanie sietnice (sietnica sa odtiahne od svojej normálnej polohy). Medzi príznaky patrí rozmazané videnie, záblesky svetla v zornom poli (fotopsia) a malé tmavé tvary pohybujúce sa v zornom poli (zákalčeky). Ihneď povedzte svojmu lekárovi, ak sa u vás vyskytnú akékoľvek problémy so zrakom.

Liek Lytgobi vám môže spôsobiť vysoké hladiny fosfátov v krvi a môže viesť k hromadeniu minerálov, ako je vápnik, v rôznych tkanivách tela. Váš lekár vám môže v prípade potreby predpísať zmeny v stravovacích návykoch, liečbu znižujúcu hladinu fosfátov alebo zmeniť alebo ukončiť liečbu liekom Lytgobi. Ak sa u vás vyskytnú bolestivé kožné lézie, akékoľvek svalové kŕče, znecitlivenie alebo brnenie v oblasti úst alebo nezvyčajný tlkot srdca, ihneď to povedzte svojmu lekárovi.

Liek Lytgobi môže poškodiť nenarodené dieťa. Ak ste žena vo fertilnom veku alebo vaša partnerka je vo fertilnom veku, musíte počas liečby a najmenej 1 týždeň po užití poslednej dávky lieku Lytgobi používať účinnú antikoncepciu. Keďže nie je známe, či liek Lytgobi znižuje účinnosť antikoncepčných liekov, okrem týchto liekov sa majú použiť aj bariérové metódy, aby sa zabránilo otehotneniu.

Deti a dospievajúci

Liek Lytgobi sa nemá podávať deťom ani dospievajúcim mladším ako 18 rokov. Nie je známe, či je v tejto vekovej skupine bezpečný a účinný.

Iné lieky a liek Lytgobi
Ak teraz užívate alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.

Predovšetkým musíte povedať svojmu lekárovi, ak užívate niektorý z nasledujúcich liekov, aby lekár mohol rozhodnúť, či vám treba zmeniť liečbu:
· Itrakonazol: liek na liečbu plesňových infekcií. 
· Klaritromycín: liek na liečbu niektorých infekcií.
· Rifampicín: liek na liečbu tuberkulózy alebo niektorých iných infekcií. 
· Karbamazepín, fenytoín, fenobarbital: lieky na liečbu epilepsie. 
· Efavirenz: liek na liečbu infekcie vírusom HIV. 
· Digoxín: liek na liečbu ochorenia srdca. 
· Dabigatran: liek na prevenciu tvorby krvných zrazenín. 
· Kolchicín: liek na liečbu záchvatov dny.
· Rosuvastatín: liek na liečbu vysokej hladiny cholesterolu. 
· Teofylín: liek na liečbu problémov s dýchaním.
· Olanzapín: liek na zvládnutie príznakov duševných ochorení.

Tehotenstvo a dojčenie
Ak ste tehotná alebo dojčíte, ak si myslíte, že ste tehotná, alebo ak plánujete otehotnieť, poraďte sa so svojím lekárom alebo lekárnikom predtým, ako začnete užívať tento liek.

· Tehotenstvo/antikoncepcia – informácie pre ženy

Počas liečby liekom Lytgobi nesmiete otehotnieť, pretože tento liek by mohol poškodiť vaše dieťa. Pred začatím liečby sa má vykonať tehotenský test a ženy, ktoré by mohli otehotnieť, musia počas liečby a 1 týždeň po poslednej dávke lieku Lytgobi používať účinnú antikoncepciu. Ako druhá forma antikoncepcie sa musia používať bariérové metódy, aby sa zabránilo otehotneniu. Poraďte sa so svojím lekárom, ktorá antikoncepcia je pre vás najvhodnejšia.
· Antikoncepcia – informácie pre mužov 
Počas liečby liekom Lytgobi nesmiete splodiť dieťa, pretože tento liek môže poškodiť dieťa. Počas liečby a 1 týždeň po poslednej dávke lieku Lytgobi musíte používať účinnú antikoncepciu. 
· Dojčenie

Počas liečby liekom Lytgobi a 1 týždeň po poslednej dávke nedojčite. Je to z toho dôvodu, že nie je známe, či môže liek Lytgobi prechádzať do materského mlieka, a tým poškodiť vaše dieťa.

Vedenie vozidiel a obsluha strojov
Liek môže spôsobiť vedľajšie účinky, ako je únava alebo poruchy zraku. V takomto prípade neveďte vozidlá a neobsluhujte stroje.

Liek Lytgobi obsahuje laktózu a sodík
Tento liek obsahuje laktózu (nachádza sa v mlieku alebo mliečnych produktoch). Ak vám váš lekár povedal, že neznášate niektoré cukry, kontaktujte svojho lekára pred užitím tohto lieku.

Tento liek obsahuje menej ako 1 mmol sodíka (23 mg) v jednej tablete, t. j. v podstate zanedbateľné množstvo sodíka.


3.	Ako užívať liek Lytgobi

Liečbu liekom Lytgobi má začať lekár, ktorý má skúsenosti s diagnózou a liečbou rakoviny žlčovodu. Vždy užívajte tento liek presne tak, ako vám povedal váš lekár alebo lekárnik. Ak si nie ste niečím istý, overte si to u svojho lekára alebo lekárnika. 

Odporúčaná dávka je
5 tabliet lieku Lytgobi 4 mg (celkovo 20 mg futibatinibu) užívaných perorálne jedenkrát denne. Váš lekár vám v prípade potreby upraví dávku alebo ukončí liečbu.

Spôsob podávania
Tabletu prehltnite vcelku zapitím jedným pohárom vody každý deň v rovnakom čase. Liek Lytgobi sa môže užívať s jedlom alebo bez jedla. Tablety sa majú prehltnúť celé, aby sa zabezpečilo užitie celej dávky. 

Trvanie liečby
Liek Lytgobi užívajte tak dlho, ako to predpísal lekár.

Ak užijete viac lieku Lytgobi, ako máte
Ak ste užili viac lieku Lytgobi, ako ste mali, ihneď to povedzte svojmu lekárovi.

Ak zabudnete užiť liek Lytgobi
· Ak vynecháte dávku lieku Lytgobi o 12 hodín alebo menej, užite vynechanú dávku ihneď, ako si spomeniete.
· Ak vynecháte dávku lieku Lytgobi o viac ako 12 hodín, vynechanú dávku preskočte. Ďalšiu dávku užite vo svojom zvyčajnom čase.
· Neužívajte dvojnásobnú dávku lieku Lytgobi, ak sa u vás vyskytne vracanie. Ďalšiu dávku užite v naplánovanom zvyčajnom čase.
· Neužívajte dvojnásobnú dávku, aby ste nahradili vynechanú dávku.

Ak prestanete užívať liek Lytgobi
Neprestaňte užívať liek Lytgobi bez toho, aby ste sa poradili so svojím lekárom, pretože by tak liečba nemusela byť dostatočne úspešná.

Ak máte akékoľvek ďalšie otázky týkajúce sa použitia tohto lieku, opýtajte sa svojho lekára, lekárnika alebo zdravotnej sestry.


4.	Možné vedľajšie účinky

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

Ak sa u vás vyskytne ktorýkoľvek zo závažných vedľajších účinkov uvedených nižšie, ihneď to povedzte svojmu lekárovi. Tieto nižšie uvedené vedľajšie účinky sú časté (môžu sa vyskytnúť najviac u 1 zo 10 osôb).
· migréna
· črevná obštrukcia

Ďalšie vedľajšie účinky
Ak sa u vás vyskytne akýkoľvek iný vedľajší účinok, povedzte to svojmu lekárovi. Môžu sa vyskytovať s nasledujúcimi frekvenciami:

Veľmi časté (môžu sa vyskytnúť u viac ako 1 z 10 osôb)
· vysoké alebo nízke hladiny fosfátov zistené v krvných testoch
· nízke hladiny sodíka zistené v krvných testoch
· nechty oddeľujúce sa od lôžka nechtov, slabá tvorba nechtov, zmena farby nechtov
· zápcha
· hnačka
· sucho v ústach
· vracanie
· bolesť brucha
· vypadávanie vlasov (alopécia)
· pocit únavy alebo slabosti
· suchá koža
· vysoké hladiny pečeňových enzýmov zistené v krvných testoch
· nevoľnosť
· zápal sliznice úst (stomatitída) 
· znížená chuť do jedla
· suché oko
· sčervenanie, opuch, lúpanie alebo citlivosť, najmä na rukách alebo chodidlách (syndróm „ruka-noha“)
· zmena vo vnímaní chute
· bolesť svalov
· bolesť kĺbov

Časté (môžu sa vyskytnúť najviac u 1 zo 10 osôb).
· problémy s očami zahŕňajúce zápal očí alebo rohovky (predná časť oka), rozmazané videnie, náhly výskyt malých tmavých tvarov pohybujúcich sa v zornom poli (zákalčeky) a záblesky svetla v zornom poli (fotopsia).

Hlásenie vedľajších účinkov
Ak sa u vás vyskytne akýkoľvek vedľajší účinok, obráťte sa na svojho lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.


5.	Ako uchovávať liek Lytgobi

Tento liek uchovávajte mimo dohľadu a dosahu detí.

Neužívajte tento liek po dátume exspirácie, ktorý je uvedený na škatuli a blistri po EXP. Dátum exspirácie sa vzťahuje na posledný deň v danom mesiaci.

Tento liek nevyžaduje žiadne zvláštne podmienky na uchovávanie.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.


6.	Obsah balenia a ďalšie informácie

Čo liek Lytgobi obsahuje 
· Liečivo je futibatinib.
Každá filmom obalená tableta obsahuje 4 mg futibatinibu.

· Ďalšie zložky sú:
Jadro tablety: kukuričný škrob, krospovidón, hydroxypropylcelulóza, monohydrát laktózy, stearát horečnatý, manitol, mikrokryštalická celulóza a laurylsíran sodný (pozri časť 2, „Liek Lytgobi obsahuje laktózu a sodík“) 
Filmová vrstva: hypromelóza, makrogoly a oxid titaničitý
Leštiaca látka: stearát horečnatý

Ako vyzerá liek Lytgobi a obsah balenia
Liek Lytgobi 4 mg sa dodáva vo forme okrúhlych, bielych filmom obalených tabliet s vyrazeným nápisom „4MG“ na jednej strane a „FBN“ na opačnej strane.

Tablety lieku Lytgobi sú balené v blistrovej karte uzavretej v skladacom puzdre obsahujúcom 7-dňovú zásobu takto:
· Denná dávka 20 mg: každé puzdro obsahuje 35 tabliet (5 tabliet jedenkrát denne). 
· Denná dávka 16 mg: každé puzdro obsahuje 28 tabliet (4 tablety jedenkrát denne). 
· Denná dávka 12 mg: každé puzdro obsahuje 21 tabliet (3 tablety jedenkrát denne). 

Držiteľ rozhodnutia o registrácii
Taiho Pharma Netherlands B.V.
Barbara Strozzilaan 201
1083HN Amsterdam
Holandsko

Výrobca
PCI Pharma Services (Millmount Healthcare Limited)
Block 7, City North Business Campus
Stamullen, Co. Meath, K32 YD60
Írsko

Táto písomná informácia bola naposledy aktualizovaná v {MM/RRRR}
Tento liek bol registrovaný s podmienkou. 
To znamená, že sa o tomto lieku očakávajú ďalšie doplňujúce informácie.
Európska agentúra pre lieky najmenej raz za rok posúdi nové informácie o tomto lieku a túto písomnú informáciu bude podľa potreby aktualizovať.

Ďalšie zdroje informácií
Podrobné informácie o tomto lieku sú dostupné na internetovej stránke Európskej agentúry pre lieky: 
http://www.ema.europa.eu.

Táto písomná informácia je dostupná vo všetkých jazykoch EÚ/EHP na webovej stránke Európskej agentúry pre lieky.

